Elizabeth Afoley Quaye

Elizabeth Afoley Quaye (wɔwoo no afe 1970), mprempren ɔyɛ Mmarahyɛbadwa no mu ni ma Krowor mmansini a ɛwɔ Nkran punpuni (Greater Accra ) mantam mu wɔ Ghana no.  Ɔsan nso yɛ ɔsoafoɔ a ɔhwɛ Mpataayie, afarefodwuma, ne Nsuo mu Nneɛma ho nsɛm  so.

 Nhomasua . 
Elizabeth wɔ Bachelor of Science abɔdin krataa wɔ (Agribusiness) mu wɔ Central University College. Ɔnyaa (National Diploma )wɔ (General Agriculture) mu wɔ Ghana Suapɔn mu, na ɔsan nso nyaa adansedie krataa wɔ General Agriculture mu wɔ Kwadaso Agricultural College.

 Adwuma 
Elizabeth ne asoeɛ a ɛhwɛ nnuane ne kuayɛ ho nsɛm so (Ministry of Food and Agriculture) ayɛ adwuma sɛ Principal Production Officer mfeɛ aduonu ni. Ɔyɛ mmarahyɛbadwani ma krowor mansini no

Ɔsan nso yɛ Ɔsomfoɔ a wɔapaw no sɛ ɔhwɛ Mpataayie ne Nsuo mu Nneɛma ho nsɛm so.

 Amanyɔsɛm 
Mprempren yi, Elizabeth Afoley Quaye yɛ Mmarabadwani  ma Krowor Mansini a ɛwɔ Nkran punpuni (Greater Accra ) mantam mu wɔ Ghana no.  Ɔsan nso yɛ ɔsoafoɔ a ɔhwɛ Mpataayie ne Nsuo mu neɛma ho nsɛm so.  Afoley Quaye sii akan na ɔdii nkonim wɔ ɔsono Kokroko ammanyɔkuo (New Patriotic Party-NPP) tekiti so wɔ mmarahyɛbadwa abatoɔ a ɛkɔɔ so wɔ Nkran mantam no mu no. Ɔgyina maa Krowor abatoɔ mpɛsoa a ɛwɔ Greater Accra Mantam mu wɔ mfeɛ Mpem Mmienu ne Du-num(2015). Wɔ mfeɛ Mpem Mmienu ne Du-nsia (2016 ) Ghana amansan abatoɔ no mu no, ɔdii nkonim wɔ saa mmarahyɛbadwa no ara mu de bɛyɛɛ mmarahyɛbadwani  maa Krowor Mansini no bio. Ɔne nnipa afoforoɔ mmeɛnsa na wɔpɛ sɛ wɔn nso bɛyɛ mmarahyɛbafoɔ na ɛsii Akan no a na wɔn nyinaa wɔpɛ sɛ wɔpaw wɔn sɛ mmarahyɛbadwafie wɔ Krowor mansin no mu no. Na ɔdii wɔn nyinaa so nkonim. Wɔne Agnes Naa Momo Lartey a ɔfiri kyiniiɛ amanyɔkuo (National Democratic Congress-NDC), Hugo Kofi Huppenbauer a ɔfiri (Progressive People’s Party-PPP) ne Amartey Fanny a oɔfiri (Convention People’s Party-CPP) mu. Afoley Quaye dii nkonim wɔ abatoɔ no mu a ɔnyaa mma  mpem Aduasa-mmienu, Ahanan ne aduosia nsia  (32,463) wɔ mpem aduosia mmeɛnsa, ahanum ne aduonum-num (63,555) a wɔtoeɛ no mu, a ɛgyina hɔ ma ɔha  nkyekyem aduonum-baako ne akyiri pɔ whee ne nwɔtwe (51.08).

Elizabeth na ɔyɛ asoeɛ a ɛhweɛ kuadwuma ne nnuane so (Ministry of Food and Agriculture) no mu panin a ɔhwɛ nnɔbaeɛ dua so. Wadi saa dwuma yi  bɛyɛ mfeɛ  aduonu ni.

Elizabeth Afoley Quaye a ɔyɛ Mmarahyɛbadwa  no mu ni ma Krowor mansini no ani ku kwadwuma ho pa ara. Nti mpɛn pii no, ɔhyɛ ɔmanfoɔ nkuran sɛ wɔmfa wɔn ho nhyɛ kuadwuma mu. Sɛ  Ɔmsoafoɔ a ɔhwɛ Mpataayie e Nsuo mu Nnuadeɛ no, ɔmfa afarefoɔ nni agorɔ koraa. Ɔde ne nimdeɛ a ɔwɔ no wɔ Bachelor of Science wɔ Agribusiness mu no boa de akwan ahodoɔ a ɔmanfoɔ nam so bɛnya nkɔsoɔ wɔ wɔn  kuadwuma ne Mpataayie mu bɛ

Elizabeth bɔɔ ne ho mmɔden , na ɔgu so yɛ adwumaden ma Ministry of Food and Agriculture a ɔne wɔn ayɛ adwuma sɛ Principal Production Officer mfeɛ aduonu no

Elizabeth Afoley Quaye  nkonimdie a ɔnyaa no wɔ ne Mmarahyɛbadwa  abatoɔ no mu no yɛɛ krabɛhwɛ Krowor Mansini a ɛwɔ Greater Accra Mantam mu no de anigyeɛ paw no sɛ wɔn kannifoɔ wɔ afe 2015.

Nnipa mmiɛnsa a Ɔne wɔn sii akan no mpo ammɛe no ababaa. Na abatoɔ no akyiri no, wɔn nyinaa de anigye hyɛɛ bɔ sɛ, ɛwom sɛ wɔanya aba no deɛ, nanso wɔbɛboa no ama wayɛ adwuma. Na ɛnam saa so ama Krowor mansini no afa ne ntoma pa afira.

 N'ankasa Abrabɔ 
Ɔwaree na ɔwɔ mma baanan. Ɔda ne ho adi sɛ ɔyɛ Kristoni.

 Baabi Menyaa Mmoa Friiɛ 

Nkyekyεmu:Ateasefoɔ
Nkyekyεmu:Nkran mantam
Nkyekyεmu:Mmarahyɛbadwani
Nkyekyεmu:Minsistry for good and Agriculture
Nkyekyεmu:Ghana mmrahyɛbadwafoɔ 2017–2021